wickkiey/tamil-wikipedia-chunked huggingface dataset:
# பாபுர்

## முகலாயப் பேரரசை தோற்றுவித்தல்

### சந்தேரி யுத்தம்

கன்வா யுத்தம் நடந்த ஆண்டுக்கு அடுத்த ஆண்டு சந்தேரி யுத்தம் நடைபெற்றது. தன்னுடனான சண்டையை மீண்டும் தொடர இராணா சங்கா ஆயத்தமாகிறார் என்ற செய்தியை அறிந்த பாபுர் இராணாவைத் தனிமைப் படுத்துவதற்காக அவரது உறுதியான கூட்டாளிகளில் ஒருவரான மல்வாவின் ஆட்சியாளரான மேதினி இராயைத் தோற்கடிக்க முடிவு செய்தார்.  
சந்தேரியை அடைந்த பிறகு 20 சனவரி 1528இல்  
பாபுர் ஆரம்பத்தில் பழைய இந்துசுத்தானி மொழியை அறிந்திருக்கவில்லை; எனினும், இவரது துருக்கியக் குழு மொழியின் கவிதைகள் இவரது பிந்தைய வாழ்க்கையில் அதன் சொல் தொகுதியைப் பின்பற்ற ஆரம்பித்தார் என்பதைக் காட்டுகின்றன.  
நீந்தி கடத்தல்]]  
அமைதியான சூழ்நிலை நிலவிய காலமான காபூலில் ஆட்சி செய்த காலத்தில் பாபுர் இலக்கியம், ஓவியம், இசை மற்றும் தோட்டக்கலை ஆகியவற்றில் கவனம் செலுத்தினார்.
# பாபுர்

## பாபுர் மசூதி

பாபுர் தான் கட்டிய பாபுர் மசூதியின் மூலம் அதிகம் அறியப்படுகிறார். இம்மசூதியை இந்து கோயிலை இடித்து அதற்கு மேல் கட்டினார். இம்மசூதியில் உள்ள மூன்று கல்வெட்டுகள் பாபரின் தளபதியான மிர் பாகியால் கட்டப்பட்டதாக கூறுகின்றன. இப்பகுதியில் அகழாய்வு மேற்கொண்ட இந்திய தொல்லியல் அறிக்கைக் குழு இங்கு இந்துகளின் எதோ ஒரு கோயில் இருந்ததற்கான கல்வெட்டுகள் இருந்தன என்றும் தன் ஆய்வறிக்கையில் தெரிவித்து உள்ளது.என்றும் ஆதாரங்கள் இல்லை
# பாபுர்

## மூலம்

-
# பிசுமில்லா கான்

**உஸ்தாத் பிஸ்மில்லா கான்** (மார்ச் 21, 1916 - ஆகஸ்ட் 21, 2006) உலகப் புகழ்பெற்ற ஷெனாய் இசை மேதை. உஸ்தாத் என்பது மேதை அல்லது ஆசான் எனப்பொருள்படும். இவர் இந்தியாவின் மிக உயர் பாரத ரத்னா விருதினை 2001 இல் பெற்றுக்கொண்டார். இந்நூற்றாண்டில் பிறந்த இசைஅறிஞருள் சிறந்தவராகக் கருதப்படுகிறார்.
# பிசுமில்லா கான்

## வாழ்க்கைக் குறிப்பு

- 1916 மார்ச் 21 ஆம் நாள், தும்ரான் கிராமத்தில் (தும்ரான் என்ற வட்டாரம் இன்றைய பீகார்), அவரது பெற்றோரான பைகாம்பர் கானுக்கும், மித்தனுக்கும் இரண்டாவது ஆண்குழந்தையாகப் பிறந்தார். அவரது பெற்றோர், முதல்மகனுக்கு சம்சுதீன் என்று பெயர் வைத்தனர். இசைநயத்திற்காக இரண்டாவது மகனான பிசுமில்லாகானுக்கு, கமருதீன் என்று பெயரிட்டனர். ஆனால்,முதன்முதலில் இரண்டாவது பேரனைக் கண்ட அவரது தாத்தா, 'பிஸ்மில்லாஹ்' (இறைவனின் திருப்பெயரால்) என்று கூறினார். நாளடைவில், பிசுமில்லா கான் என்ற பெயரே நிலைத்து விடுகிறது.
- பிசுமில்லா கானின் முன்னோர்கள் அரண்மனை இசைக்காரர்கள். காசி விசுவநாதர் ஆலயத்தில், அவருடைய மாமா அலிபக்ஸ் (விலாயத்து) இசைச் சேவையில் ஈடுபட்டிருந்தார். இளைய பிசுமில்லாகான் இருபதாவது வயதில் கங்கைக்கரை காசிக்கு செல்கிறார். அவரது மாமாவே, பிசுமில்லா கானிற்கு செனாய் ஆசானாகிறார். பின்னர், எழுபது ஆண்டுகள் காசியிலும், கங்கைக்கரையிலும்,உலகமெல்லாம் சுழன்று, இசைத் தென்றலாய் ஆனார்.
- பிஸ்மில்லாகானுக்கு ஐந்து மகன்களும், மூன்று மகள்களும் இருக்கிறார்கள்.
# பிசுமில்லா கான்

## வாழ்க்கைக் குறிப்பு

### வாழ்நிலை சூழல்கள்

- காசியின் நெருக்கடி மிகுந்த தெருவில் எந்த வசதியும் இல்லாத வீட்டில் ஏழைகளோடு ஏழையாக வாழ்ந்தவர் பிஸ்மில்லாகான். அவர் நெடிய சிந்தையுடன் ஒருமுறை கேட்ட கேள்வி “மானிடம் கடவுளால் படைக்கப் பட்டிருந்தால் மனித உறவில் சமத்துவம் இல்லையே ஏன்?”.
- முதல் இந்தியக் குடியரசு விழாவில், செங்கோட்டையை நோக்கி ஊர்வலத்தில், நேரு உள்ளிட்ட இந்தியப் பெருந்தலைவர்கள் உடன் சென்றார்கள். அந்த ஊர்வலத்தில் பிஸ்மில்லாகான் செனாய் இசைத்தார். கங்கையில் ஓடம் வலிக்கும் சாதாரண ஏழைகளின் ஓடப்பாட்டையே செனாயில் இசைக்கிறார்.
- நாள்தோறும் ஐந்து வேளை தொழக்கூடியவர் பிசுமில்லா கான். இருப்பினும், காசியின் பாலாஜி கோயில், சங்கத் மோட்சர், கங்கா மாயா, சரசுவதி ஆகியவற்றோடும் அவருக்கு ஈடுபாடு இருந்தது. கங்கையையும், காசியையும் பிசுமில்லாகான் நேசித்தது அவருடைய சூஃபிய தன்மையாகக் கருதப்படுகிறது.
# பிசுமில்லா கான்

## விருதுகள்

- அவர் தனது வாழ்நாளில் உலக நாடுகள் பலவற்றுக்கும் சென்று தனது இசைத்திறமையால் மக்களை மகிழ்வித்தார்.
- பாரத ரத்னா தவிர, பத்மவிபூஷண், சங்கீத நாடக அகாடமி விருது, தான்சேன் விருது போன்ற பல்வேறு விருதுகளையும் அவர் பெற்றுள்ளார்.
- 1956 சங்கீத நாடக அகாடமி விருது
- 1961 பத்மஸ்ரீ விருது, தேசிய பண்பாட்டு நிறுவனம் வழங்கிய பாரத செனாய் சக்கரவர்த்தி விருது
- 1968 பத்மபூசன் விருது, பத்மவிபூசன் விருது
- 1980 மத்திய பிரதேச அரசின் தான்சேன் விருது
- 1981 காசி இந்து பல்கலைக்கழகம், சாந்தி நிவேதின் பல்கலைக்கழகம், மராத்வாடா பல்கலைக்கழகம் என பல பல்கலைக் கழகங்கள் வழங்கிய டாக்டர் பட்டங்கள்.
- பிஸ்மில்லாகான் பிறந்த 1916ல் பிறந்தவர்கள் தான் எம். எஸ். சுப்புலட்சுமி, ரவிசங்கர், லதாமங்கேஸ்கர் இவர்கள் நால்வருக்கும் பாரத ரத்னா விருது வழங்கப்பட்டுள்ளது.
# எக்குவடோர்

**எக்குவடோர்** (Ecuador) தென் அமெரிக்காவின் வடமேற்கு முனையில் அமைந்துள்ள ஒரு குடியரசு ஆகும். வடக்கில் கொலம்பியாவும், கிழக்கிலும் தெற்கிலும் பெருவும் இதன் அண்டை எல்லை நாடுகளாக உள்ளன. மேற்கில் பசிபிக் பெருங்கடல் உள்ளது.  
தற்போது ஈக்குவடோர் என அழைக்கப்படும் நாடு முன்னர் அம்ரிஇந்தியன் குழுக்களின் தாயகமாக இருந்தது. பின்னர் படிப்படியாக இன்கா பேரரசுடன் 15ஆம் நூற்றாண்டில் இணைக்கப்பட்டது. 16ஆம் நூற்றாண்டில் இப்பகுதி எசுப்பானியர்கள் கட்டுக்குள் வந்தது, 1820ஆம் ஆண்டு பெரிய கொலம்பியாவின் பாகமாக விடுதலை பெற்றது. அதிலிருந்து 1830இல் இறையாண்மையுள்ள தனி நாடாக விடுதலையடைந்தது. இரு பேரரசுகளின் மரபு எச்சத்தை இந்தாட்டின் பரந்துபட்ட இன மக்கள் தொகையில் காணலாம். 15.2 மில்லியன் மக்களில் பெரும்பான்மையோர் மெசிசிடோசுக்கள் (ஐரோப்பிய அமெரிஇந்திய கலப்பினம்). அவர்களுக்கு அடுத்து ஐரோப்பியர்கள், அமெரிஇந்தியர்கள், ஆப்பிரிக்க இனத்தவர்கள் உள்ளனர்.  
எசுப்பானியம் அதிகாரபூர்மான மொழியாகும். இதுவே பெரும்பான்மை மக்களால் பேசப்படுகிறது. இருந்தாலும் 13 அமெரிஇந்திய மொழிகளும் அரசால் தகுதிபெற்றவையாக அறிவிக்கப்பட்டுள்ளன. கித்தோ நாட்டின் தலைநகரமாகும். குவாயாகில் நாட்டின் பெரிய நகரமாகும். கித்தோவின் வரலாற்றுச் சிறப்புமிக்க நடுப்பகுதி யுனெசுகோவின் (ஐக்கிய நாடுகள் கல்வி, அறிவியல், பண்பாட்டு நிறுவனம்) உலகப் பாரம்பரியக் களம் என்று 1978இல் அறிவிக்கப்பட்டது. நாட்டின் மூன்றாவது பெரிய நகரான கியுன்கா உலகப் பாரம்பரியக் களம் என்று அதன் நகர திட்டமிடல், எசுப்பானிய பாணி கட்டடங்கள் போன்றவற்றுக்காக 1999இல் அறிவிக்கப்பட்டது. ஈக்குவடோர் வளரும் நாடாகும் இதன் பொருளாதாரம் பாறைநெய் விவசாய பொருட்களை சார்ந்து உள்ளது. நாடு நடுத்தர வருவாய் உள்ளதாக வகைப்படுத்தப்பட்டுள்ளது.
# ஆகத்து 24

## பிறப்புகள்

- 1556 &ndash; சோபி பிராகி, டென்மார்க்கு வானியலாளர் (இ. 1643)
- 1759 &ndash; வில்லியம் வில்பர்ஃபோர்ஸ், ஆங்கிலேய அரசியல்வாதி, கொடையாளி (இ. 1883]])
- 1772 &ndash; நெதர்லாந்தின் முதலாம் வில்லியம் (இ. 1840)
- 1861 &ndash; பியெரி பெர்தியர், பிரெஞ்சுப் புவியியலாளர், பொறியாளர் (பி. 1782)
- 1863 &ndash; தி. த. கனகசுந்தரம்பிள்ளை, ஈழத்து தமிழ் இலக்கிய, பதிப்பாளர், தமிழறிஞர் (இ. 1922)
- 1888 &ndash; பி. ஜி. கெர், பம்பாய் மாகாணத்தின் முதல் பிரதம மந்திரி (இ. 1957)
- 1899 &ndash; ஒர்கே லூயிசு போர்கெசு, அர்செந்தீன-சுவிசு எழுத்தாளர் (இ. 1986)
- 1906 &ndash; நாரண துரைக்கண்ணன், எழுத்தாளர், பத்திரிகையாளர்
- 1908 &ndash; சிவராம் ராஜகுரு, இந்திய செயற்பாட்டாளர் (இ. 1931)
- 1920 &ndash; ரிச்சர்ட் கியூ. ட்விஸ், ஆங்கிலேய வானியலாளர் (இ. 2005)
- 1922 &ndash; ஓவர்ட் சின், அமெரிக்க வரலாற்றாளர் (இ. 2010)
- 1926 &ndash; எஸ். அகஸ்தியர், ஈழத்து எழுத்தாளர் (இ. 1995)
- 1927 &ndash; அஞ்சலிதேவி, தென்னிந்திய நடிகை, தயாரிப்பாளர் (இ. 2014)
- 1929 &ndash; யாசிர் அரஃபாத், பாலத்தீனத் தலைவர் (இ. 2004)
- 1934 &ndash; நாகலிங்கம் எதிர்வீரசிங்கம், இலங்கை விளையாட்டு வீரர், செயற்பாட்டாளர் (இ. 2024)
- 1934 &ndash; பி. எஸ். வெங்கடேசன், மலேசிய எழுத்தாளர்
- 1941 &ndash; இ. பத்மநாப ஐயர், ஈழத்து இலக்கிய ஆர்வலர்
- 1945 &ndash; வின்சு மெக்மான், அமெரிக்க மற்போர் கலைஞர்
- 1947 &ndash; பவுலோ கோய்லோ, பிரேசில் எழுத்தாளர்
- 1963 &ndash; தா. பாலகணேசன், ஈழத்து எழுத்தாளர்
- 1965 &ndash; பிரயன் ராஜதுரை, இலங்கை-கனடியத் துடுப்பாளர்
- 1981 &ndash; சாத் மைக்கேல் முர்ரே, அமெரிக்க நடிகர்
- 1986 &ndash; சாந்தனு பாக்யராஜ், தமிழகத் திரைப்பட நடிகர்
- 1988 &ndash; ரூபர்ட் கிரின்ட், ஆங்கிலேய நடிகர்
# ஆகத்து 24

## இறப்புகள்

- 1617 &ndash; லீமா நகர ரோஸ், அமெரிக்காக்களின் முதல் புனிதர் (பி. 1586)
- 1832 &ndash; சாடி கார்னோ, பிரான்சிய இயற்பியலாளர் (பி. 1796)
- 1861 &ndash; பியெரி பெர்தியர், பிரான்சியப் புவியியலாளர் (பி. 1782)
- 1961 &ndash; வேதரத்தினம் பிள்ளை, இந்திய விடுதலை இயக்க செயற்பாட்டாளர், அரசியல்வாதி (பி. 1897)
- 1972 &ndash; வே. இராமலிங்கம் பிள்ளை, நாமக்கல் கவிஞர் (பி. 1888)
- 1974 &ndash; சசிகுமார், தமிழ்த் திரைப்பட நடிகர், இராணுவ வீரர் (பி. 1944)
- 1978 &ndash; கேத்லின் கென்யான், பிரித்தானியத் தொல்லியலாளர் (பி. 1906)
- 1982 &ndash; ஜியார்ஜியோ அபெட்டி, இத்தாலிய சூரிய வானியலாளர் (பி. 1882)
- 1990 &ndash; அரோல்டு மாசுர்சுகி, அமெரிக்கப் புவியியலாளர், வானியலாளர் (பி. 1922)
- 1995 &ndash; சுந்தரம் கரிவரதன், இந்தியாவின் தானுந்து விளையாட்டு வீரர் (பி. 1954)
- 2003 &ndash; வில்பிரட் தீசிசர், எத்தியோப்பிய-ஆங்கிலேய எழுத்தாளர், நாடுகாண் பயணி (பி. 1910)
- 2014 &ndash; ரிச்சர்ட் ஆட்டன்பரோ, ஆங்கிலேய நடிகர், இயக்குநர் (பி. 1923)
- 2020 &ndash; காத்தரைன் ஜான்சன், அமெரிக்க இயற்பியலாளர், கணிதவியலாளர் (பி. 1918
# ஆகத்து 24

## சிறப்பு நாள்

- விடுதலை நாள் (உக்ரைன், சோவியத் ஒன்றியத்திடம் இருந்து, 1991)
# சுருதி

**சுருதி** (சமற்கிருதம்: श्रुति) எனப்படுவது சுவரத்தைத் தொடங்குவதற்கு அடிப்படையான ஒலியமைப்பு ஆகும். இது *கேள்வி* என்றும் சொல்லப்படும். நாதத்திலிருந்து சுருதி உற்பத்தியாகின்றது.
# சுருதி

## முக்கியத்துவம்

நாம் பாடுவதற்கு மத்யஸ்தாயி ஸட்ஜத்தையே ஆதாரமாகக் கொள்வதனால் அதனையே சுருதி என்கிறோம். சுருதி சுத்தமாக இசைக்கப்படும் சங்கீதம் தான் கேட்பதற்கு இனிமையாக இருக்கும். சுருதி சங்கீதத்திற்கு மிகப் பிரதானமாக இருப்பதனால் சுருதியைத் தாய் என்றும் லயத்தைத் தந்தை என்றும் சொல்வர்.
# சுருதி

## வகைகள்

சுருதி இரு வகைப்படும். அவையாவன:
1. பஞ்சம சுருதி - இது மத்யஸ்தாயி ஷட்ஜத்தை ஆதாரமாகக் கொண்டு பாடுவது;
1. மத்திம சுருதி - இது மத்யஸ்தாயி மத்திமத்தை ஆதாரமாகக் கொண்டு பாடுவது.  
சாதாரணமாகப் பாட்டுகள் எல்லாம் பஞ்சம சுருதியிலேயே பாடப்படுகிறது. நிஷாதாந்திய, தைவதாந்திய, பஞ்சமாந்திய இராகங்களில் அமைந்த பாடல்களும் தாரஸ்தாயி ஷட்ஜத்திற்குட்பட்ட சிறுவர் பாடல்களும் மத்திம சுருதியில் பாடப்படுகின்றன. நாம் சாதாரணமாகச் சுருதி சேர்க்கும் பொழுது சா-பா-சா-பா என்ற முறையில் சேர்க்கிறோம்.
# சுருதி

## சுருதிக்குப் பயன்படும் கருவிகள்

சுருதிக்குப் பயன்படும் கருவிகளுள் தலைசிறந்தது தம்பூரா ஆகும். இன்று இலத்திரனியல் சுருதிப்பெட்டியும் அரங்கிசையில் இடம்பெற ஆரம்பித்துள்ளது.
# சுருதி

## சுருதி மற்றும் அதன் அதிர்வெண்கள் (இந்துஸ்தான் இசையில் கூறியவாறு)

| சுருதி பெயர் | ஸ்வரம் | விகிதாச்சாரம் | சுருதி அதிர்வெண் |  |
| --- | --- | --- | --- | --- |
| க்ஷோபீனி | ஷட்ஜா | 1 | 466.1638 |  |
| திவ்ற | கோமல் ரிஷப் | 256/243 | 491.1026 |  |
| கும்தாவதி | 16/15 | 497.2414 |  |  |
| மண்ட | 10/9 | 517.9598 |  |  |
| சந்தோவதி | ஷுத்த ரிஷப் | 9/8 | 524.4343 |  |
| தயாவந்தி | கோமல் கந்தர் | 32/27 | 552.4904 |  |
| ரஞ்சனி | 6/5 | 559.3966 |  |  |
| ரக்திகா | 5/4 | 582.7048 |  |  |
| ருத்ரி | ஷுத்த கந்தர் | 81/64 | 589.9886 |  |
| குரோதி | ஷுத்த மத்யம் | 4/3 | 621.5517 |  |
| வஜ்ரிக | 27/20 | 629.3211 |  |  |
| பிரசரிணி | திவ்ற மத்யம் | 45/32 | 655.5428 |  |
| ப்ரிதி | 729/512 | 663.7371 |  |  |
| மர்ஜானி | பஞ்சம் | 3/2 | 699.2457 |  |
| க்ஷிதி | கோமல் தைவத் | 128/81 | 736.6539 |  |
| ரக்த | 8/5 | 745.8621 |  |  |
| சண்டிபிணி | 5/3 | 776.9397 |  |  |
| அளபினி | ஷுத்த தைவத் | 27/16 | 786.6514 |  |
| மட்னி | கோமல் நிஷாத் | 16/9 | 828.7356 |  |
| ரோகினி | 9/5 | 839.0948 |  |  |
| ரம்யா | 15/8 | 874.0571 |  |  |
| உக்ர | ஷுத்த நிஷாத் | 243/128 | 884.9828 |  |
| க்ஷோபீனி | ஷட்ஜா | 2 | 932.3276 | } |
# பைடால குருமூர்த்தி சாஸ்திரிகள்

## வாழ்க்கை வரலாறு

இவரை "வெயிகீத" (1000 கீத்ங்களை செய்த) பைடால குருமூர்த்தி சாஸ்திரிகள் என்றும் சொல்வதுண்டு. "பைடால" என்பது இவரின் வீட்டுப் பெயர் ஆகும். முரிகி நாட்டுத் தெலுங்கு பிராமணர் திருநெல்வேலி ஜில்லாவிலுள்ள கயத்தார் எனும் கிராமம் இவரது பிறந்த ஊராகும். சமஸ்கிருதத்திலும் தெலுங்கிலும் விசேட பாண்டியத்தை அடைந்தவர். சதுசாஸ்திரபண்டிதர் 18ம் நூற்றாண்டில் விளங்கிய சிறந்த லக்ஷ்ண லக்ஷய வித்துவான்களில் ஒருவர். அதிபால்யத்திலேயே சென்னைப் பட்டணத்திற்கு வந்து மனவி சின்னையா முதலியாரவர்களால் விசேடமாக கெளரவிக்கப்பட்டு வந்தார். சென்னைப் பட்டணத்திலேயே அதிக காலம் வாழ்ந்தார்.
# பைடால குருமூர்த்தி சாஸ்திரிகள்

## இசைப் பணி

இவர் அனேக லக்ஷண கீதங்களையும், சஞ்சாரி கீதங்களையும், பிரபந்தங்களையும், கீர்த்தனைகளையும் சமஸ்கிருத பாஷையில் த்ன்னுடைய பெயரையே முத்திரையாக வைத்துச் செய்தார். இவர் தினம் ஒரு கீதமாவது செய்வார். இவருடைய லக்ஷண கீதங்களும், சஞ்சாரி கீதங்களும் மிகப் பிரசித்தமானவை. எங்கும் பாடப்பட்டு வருகின்றன. கீத்ங்களைச் செய்த வாக்கேயகாரர்களில் இவரைப் புரந்தரதாசருக்கு அடுத்ததாகச் சொல்வோம். "கானவித்யா துரந்தரவேங்கட சுப்பையர்டுரோ" என்று சாஸ்திரிகள் செய்த ஒரு கீதத்தினின்றும் இவர் தஞ்சை துளசிமகாராஜாவின் சமஸ்தானத்தை அலங்கரித்த சொண்டி வெங்கட சுப்பையரவர்களின் சிஷ்யரென தெரிய வருகிறது. கீதங்களின் சாகித்யம் பகவான் ஸ்தோத்திரமாகவே இருக்க வேண்டும் என்ற நிபந்தனை இருந்த போதிலும் குருபரமாகக் கூட சாகித்யம் செய்யலாம் என்பதற்கு இந்த சப்த தாள கீதமே அத்தாட்சியாக விளங்குகிறது.  
குருமூர்த்தியை போல இன்னொருவர் பாடுவது மிக மிக அரிது என்று அந்தக் காலத்து வித்துவான்கள் சொல்வார்கள். "கனநய தேச்யம்" பாடும் முறைகளில் இவர் சிறந்த வித்துவானாக விளங்கினார். தஞ்சாவூர் மகாராஜா சாஸ்திரிகளுக்கு பல்லக்கு கொடுத்து கெளரவித்தார். இவருடைய சகோதரர் பைடால சுப்பராய சாஸ்திரிகளும் சிறந்த வாக்கேயகாரர். அநேக வர்ணங்களை செய்திருக்கிறார்.
# பைடால குருமூர்த்தி சாஸ்திரிகள்

## சிஷ்யர்கள்

பல கீர்த்தனகளைச் செய்து காஞ்சிபுரத்தில் சிறந்த வித்துவானாக விளங்கிய கூலசேக்ஷய்யரும் அழகான கீதங்களையும், ஸ்வரஜதிகளையும், வர்ணங்களையும் செய்த சோபனாத்ரி என்ற வாக்கேயகாரரும் குருமூர்த்தி அவர்களின் பிரதான சிஷ்யர்களாவர்.  
தஞ்சாவூரில் பிடில் வித்துவானாக விளங்கிய அம்பாயிரம் என்பவரின் பிடில் வாசிப்பைக் கேட்டு சாஸ்திரிகள் பிரமித்து அவரை "சிங்கக்குட்டி" என்றழைத்தார். அன்று முதல் அம்பாயிரத்தை எல்லோரும் "சிங்கக்குட்டி என்றே அழைக்க ஆரம்பித்தனர்.  
பைடால குருமூர்த்தி சாஸ்திரிகளாலும், வீணைக்குப்பையர், தஞ்சாவூர் சிங்கராசாரியர், திருவொற்றியூர் தியாகய்யர் முதலிய பெரியோர்களாலும் சென்னை மாநகர் கர்நாடகசங்கீத வித்தைக்கு ஒரு முக்கிய பீடமாக விளங்கலாயிற்று.
# மொத்த உள்நாட்டு உற்பத்தி அடிப்படையில் நாடுகள் பட்டியல்

மொத்த உள்நாட்டு உற்பத்தியின் படி உலக நாடுகளின் பட்டியலாகும். பல ஆய்வுகள் மற்றும் தரவுகளின் படி இங்கு மூன்று நிறுவனங்களால் வெளியிடப்பட்ட முன்று அட்டவணைகள் ஆகும். அனைத்துலக நாணய நிதியத்தின், உலக வங்கி மற்றும் ஐக்கிய நாடுகள் அவை ஆகியவையாகும்.
# மொத்த உள்நாட்டு உற்பத்தி அடிப்படையில் நாடுகள் பட்டியல்

## 2005 ஆம் ஆண்டின் பட்டியல்கள்
# நடு ஆசியா

**நடு ஆசியா** (*Central Asia*) ஆசியா கண்டத்தின் நடுவில் உள்ள, நிலப்பகுதியால் சூழப்பட்ட, பரந்த ஒரு பகுதியாகும். நடு ஆசியா என்பதற்குப் பல வரைவிலக்கணங்கள் கூறப்படுகின்றன எனினும், எதுவுமே பரந்த அளவில் ஏற்றுக்கொள்ளப்படவில்லை. இதன் எல்லைகளை வரையறுப்பதில் தெளிவின்மை நிலவினாலும்கூட, இந்தப் பகுதிக்கெனப் பொதுவான இயல்புகள் சில உள்ளன. முதலாவதாக, நடு ஆசியாவானது, வரலாற்று நோக்கில், நாடோடி மக்களோடும், பட்டுப் பாதையோடும் நெருக்கமான பிணைப்பைக் கொண்டுள்ளது. இதன் காரணமாக, இப்பகுதி, ஐரோப்பா, மத்திய கிழக்கு, தெற்காசியா, கிழக்காசியா ஆகிய பகுதிகளிடையே, மக்கள், பொருட்கள், எண்ணக்கருக்கள் என்பவற்றின் பரிமாற்றத்துக்கான இணைப்புப் பாலமாக விளங்கியது.
# நடு ஆசியா

## வரைவிலக்கணம்

நடு ஆசியா ஒரு தனித்துவமான பகுதி என்ற எண்ணக்கரு, 1843 ஆம் ஆண்டில், புவியியலாளரான, அலெக்சாண்டர் வொன் ஹம்போல்ட் (Alexander von Humboldt) என்பவரால் முன்வைக்கப்பட்டது. இப்பகுதியின் எல்லைகள் தொடர்பாகப் பல்வேறுபட்ட கருத்துக்கள் நிலவுகின்றன. ஸ்டாலினுக்கு முன்பிருந்த முறைமையைத் தழுவி, பல பாடநூல்கள் இன்னும் இப்பகுதியை துருக்கிஸ்தான் என்றே குறிப்பிடுவதாகக் கூறுகிறார்கள்.  
நடு ஆசியாவுக்கான மிகக் குறுகிய பரப்பளவைக் குறிக்கும் வரைவிலக்கணம் சோவியத் ஒன்றியத்தின் அதிகாரப்பூர்வ வரைவிலக்கணமாகும். இதன்படி நடு ஆசியா, உஸ்பெகிஸ்தான், துருக்மெனிஸ்தான், தாஜிக்கிஸ்தான், கிர்கிஸ்தான் ஆகிய பகுதிகளையே உள்ளடக்கியிருந்தது. கசாக்ஸ்தான் இதில் உள்ளடங்கவில்லை. சோவியத் ஒன்றியம் இருந்த காலத்தில், அதற்கு வெளியேயும் இவ்வரைவிலக்கணம் புழக்கத்தில் இருந்தது.  
சோவியத் ஒன்றியம் கலைக்கப்பட்ட பின்னர், தாஷ்கண்ட் நகரில் கூடிய முன்னாள் சோவியத் ஒன்றிய நடு ஆசியக் குடியரசுகளின் தலைவர்கள், நடு ஆசியக் குடியரசின் வரைவிலக்கணத்தினுள் கசாக்ஸ்தானையும் சேர்த்துக்கொள்வதென முடிவு செய்தனர். இதன் பின்னர் இது ஒரு பொதுவான வரைவிலக்கணமாகக் கருதப்பட்டு வருகின்றது.  
சோவியத் ஒன்றியம் வீழ்ச்சியுறுவதற்குச் சில காலத்துக்கு முன் எழுதப்பட்ட *நடு ஆசியாவின் யுனெஸ்கோ பொது வரலாறு* என்னும் நூல் காலநிலை அடிப்படையில் நடு ஆசியாவை மிகப் பரந்த ஒரு பகுதியாக எடுத்துக்கொண்டது. இதன்படி நடு ஆசியாவில் மங்கோலியா, மேற்கு சீனா, வடகிழக்கு ஈரான், ஆப்கானிஸ்தான், பாகிஸ்தானின் மேற்குப் பகுதி, தைக்காவுக்குக் கிழக்கேயுள்ள ரஷ்யாவின் மைய-கிழக்குப் பகுதி, முன்னாள் சோவியத் ஒன்றியத்தின் ஐந்து மத்திய ஆசியக் குடியரசுகள் என்பவற்றுடன், இந்தியா, பாகிஸ்தான் நாடுகளிலுள்ள பஞ்சாப் பகுதியும் அடங்கியிருந்தது.  
இன அடிப்படையில் நடு ஆசியாவை வரையறுக்கும் இன்னொரு முறையும் புழக்கத்தில் உண்டு. கிழக்குத் துருக்கிய, கிழக்கு ஈரானிய, மங்கோலிய இன மக்கள் வாழுகின்ற பகுதிகள் நடு ஆசியாவாகக் கொள்ளப்படுகின்றது. இதன்படி, சின்சியாங் (Xinjiang), தெற்கு சைபீரியாவின் துருக்கிய/முஸ்லிம்கள் வாழும் பகுதி, ஐந்து முன்னாள் சோவியத் குடியரசுகள், ஆப்கான் துருக்கிஸ்தான், என்பனவும் நடு ஆசியாவினுள் அடங்குகிறது. திபேத்தியர்களும் இதனுள் அடங்குகின்றனர். முன் குறிப்பிட்ட இன மக்களே பரந்த இப் பகுதிகளின் ஆதிக் குடிகளாவர். சீனர், ஈரானியர், ரஷ்யர் ஆகியோரின் குடியேற்றங்கள் பின்னர் ஏற்பட்டவையாகும்.  
ஆசியாவின் புவியியல் மையம் தற்போது ரஷ்யக் கூட்டமைப்பில் உள்ள துவா குடியரசில் உள்ளது.
# நடு ஆசியா

## புவியியல்

நடு ஆசியா, பல்வேறுபட்ட புவியியல் தன்மைகளைக் கொண்ட மிகப் பரந்த பகுதியாகும். இங்கே, உயர் நிலங்களும் மலைகளும், பரந்த பாலைவனங்கள், மரங்களற்ற, கால்நடைகளின் மேய்ச்சலுக்கு ஏற்ற, யுரேசியப் புல்வெளிகள் அடங்கியுள்ளன. நடு ஆசியாவின் பெரும்பகுதி, வறண்டது. வேளாண்மைக்குப் பொருத்தமற்றது. கோபி பாலைவனம், 77° கிழக்கிலுள்ள பாமிர் மலைகள் அடிவாரத்திலிருந்து, 116°-118° கிழக்கிலுள்ள கிங்கன் மலை வரை பரந்துள்ளது. ஆமூ தாரியா ஆறு இப்பகுதியில் பாய்கிறது.
# 1153

**1153** (**(MCLIII**) கிரிகோரியன் நாட்காட்டியில் ஒரு வியாழக்கிழமையில் ஆரம்பமான சாதாரண ஆண்டாகும். இது ஒரு நெட்டாண்டு அல்ல.
# 1153

## நிகழ்வுகள்

- பைசாண்டைன் பேரரசின் தலைநகரான கொன்ஸ்தாந்தொநோபிள் உலகின் மிகப் பெரிய நகரம் என்று கணிக்கப்பட்டது.
- மாலைதீவுகளுக்கு இஸ்லாம் பரப்பப்படுகிறது.
# பட்டுப் பாதை

**பட்டுப் பாதை** என்பது பண்டைக் காலத்தில் கவிகை வண்டிகளும் (caravan), கடற் கலங்களும் பயணம் செய்த ஒரு பாதையாகும். இது ஆசியாவின் தென்பகுதியூடாகத் தொடரான பல பாதைகள் இணைந்து அமைந்தது. பட்டுப் பாதை, இன்று சியான் (Xi'an) எனப்படுகின்ற சீனாவின் சாங்கான் (Chang'an) பகுதியை சின்ன ஆசியாவின் அன்டியோச்சுடன் இணைத்தது. இது 6500 கிலோ மீட்டருக்கு மேல் நீளமானது., இதன் செல்வாக்கு ஜப்பான், கொரியா ஆகிய நாடுகள் வரை பரவியிருந்தது.  
பட்டுப் பாதையின் மூலம் நடைபெற்ற பரிமாற்றங்கள் சீனா, பண்டைய எகிப்து, மெசொப்பொத்தேமியா, பாரசீகம், இந்தியா, ரோம் ஆகிய இடங்களில் நிலவிய நாகரிகங்களின் வளர்ச்சிக்கு உறுதுணையாக இருந்தது மட்டுமன்றி, நவீன உலகத்தை உருவாக்குவதற்கும் அடிப்படையாக அமைந்தது எனலாம்.  
பட்டுப் பாதை என்ற சொல்லுக்கு நிகரான *Seidenstraße* என்னும் ஜெர்மானியச் சொல்லை, 1877-இல், இப்பாதைக்கும் பெயராக வைத்தவர் பேர்டினண்ட் வொன் ரிச்தோஃபென் (Ferdinand von Richthofen) என்னும் ஜெர்மானியப் புவியியலாளர் ஆவார்.  
வடக்குச் சீனாவின் வணிக மையங்களுக்கு அப்பால், பட்டுப் பாதை, வடக்கிலும் தெற்கிலுமாக இரு கூறாகப் பிரிந்து செல்கின்றது. வடக்குப் பாதை, புல்கர்-கிப்சாக் (Bulgar–Kypchak) பகுதியூடாக கிழக்கு ஐரோப்பாவுக்கும், கிரீமியன் தீவக்குறை க்கும் (Crimean peninsula) சென்று அங்கிருந்து, கருங்கடல், மர்மாராக் கடல் என்பவற்றைக் கடந்து பால்கன் பகுதியூடாக வெனிசை அடைகின்றது.  
தெற்குப் பாதை, துருக்கிஸ்தான்-கோராசான் ஊடாக மெசொப்பொத்தேமியா, அனதோலியா சென்று அங்கிருந்து தெற்கு அனதோலியாவிலுள்ள அண்டியோச் ஊடாக மத்தியதரைக் கடலுக்கோ அல்லது, லேவண்ட் ஊடாக எகிப்துக்கும், வட ஆபிரிக்காவுக்குமோ செல்கிறது.  
பண்டை காலத்தில் முக்கிய வர்த்தகர்கள் இந்தியர்கள் மற்றும் பாக்ட்ரியன் மக்கள். பின்னர் 5-ஆம் நூற்றாண்டில் இருந்து 8-ஆம் நூற்றாண்டு வரை சொக்டியன் வர்த்தகர்களும், பின்னர் அரபு மற்றும் பாரசீக வர்த்தகர்களும் பட்டுப்பாதையை பயன்படுத்தினர்.
# பட்டுப் பாதை

## பெயர் காரணம்

இந்த விரிவான கண்டம் முழுவதும் இணைக்கும் வகையிலான வர்த்தக பாதைகளில் ஒரு இலாபகரமான சீன பட்டு வணிகம் நடைபெற்று வந்த காரணத்தினால், இப்பாதைக்கு பட்டுப்பாதை என்று பெயர் வந்தது.
# பட்டுப் பாதை

## வரலாறு

### கண்டம் விட்டு கண்டம் பயணம்

விலங்குகளை கொல்லைப்படுத்தல் மற்றும் கப்பல் தொழில்நுட்ப வளர்ச்சி காரணமாக கலாச்சார பரிவர்த்தனை மற்றும் வணிகம் வேகமாக வளர்ந்தது. மேலும், அங்கிருந்த புல்வெளி வளமான மேய்ச்சல், நீர் தேவைகளை பூர்த்தி செய்ததோடு வணிகர்கள் எளிதாக புழங்குவதற்கும் வழிவகுக்கிறது. ஆசியாவின் பரந்த புல்வெளி விவசாய நிலங்களுக்குள் புகாமல், பசிபிக் கடற்கரையில் இருந்து ஆப்பிரிக்கா மற்றும் ஐரோப்பா வரை மகத்தான தொலைவு பயணம் செய்ய வியாபாரிகளுக்கு உதவியது.
# பட்டுப் பாதை

## வரலாறு

### சீன மற்றும் மத்திய ஆசிய தொடர்புகள்

கி.மு. 1070 ஐ சேர்ந்த சீன பட்டின் சில பகுதிகள் பண்டைய எகிப்தில் கண்டறியப்பட்டுள்ளது. அதன் மூலம் போதியளவு நம்பகமாக தெரிகிறது என்றாலும், துரதிருஷ்டவசமாக அது ஒரு வகை சீனாவில் பயிரிடப்பட்ட பட்டா அல்லது மத்திய தரைக்கடல் பகுதியில் அல்லது மத்திய கிழக்கில் இருந்து வந்த பட்டா என துல்லியமாக சரிபார்க்க முடியாது.
# பட்டுப் பாதை

## வரலாறு

### பட்டு பாதை திறப்பு

கி.மு. 1 ஆம் நூற்றாண்டில் சீனாவின் டாயுவான், பார்த்திய மற்றும் பக்திரிய நாடுகளுடனான அரசாங்க உறவு பேணும் நடவடிக்கைகளை தொடர்ந்து இந்தியா மற்றும் மேற்கத்திய உலகத்தை ஒருங்கிணைக்கும் ஒரு சாலை உருவானது. இந்த பட்டுப்பாதை மக்கள் பொருட்கள் மற்றும் கலாச்சாரத்தை பரிமாறி கொள்ள வாய்ப்பு கொடுத்து.
# பட்டுப் பாதை

## வரலாறு

### மங்கோலிய காலம்

சுமார் 1207 ல் இருந்து 1360 வரை ஆசிய கண்டம் முழுவதும் மங்கோலிய விரிவாக்கம் அரசியல் ஸ்திரத்தன்மையை கொண்டுவந்ததோடு மீண்டும் பட்டு பாதையை (காரகொரம் வழியாக) நிறுவ உதவின. இது உலக வணிகத்தின் மீது இஸ்லாமிய கலிபாவின் ஏகபோகத்தை முடிவுக்கு கொண்டு வந்தது. மங்கோலியர்கள் வாணிக வழித்தடங்களில் ஆதிக்கம் செலுத்தியதால், அப்பகுதியில் மேலும் வர்த்தகம் வளர்ந்தது. மங்கோலியர்களுக்கு மதிப்பற்றதாக இருந்த ஒரு பொருள் மேற்கில் மிகவும் மதிப்புமிக்கதாக கருதப்பட்டது. இதன் விளைவாக, மங்கோலியர்கள் மேற்கிலிருந்து பல ஆடம்பரமான பொருட்களை பெற்றனர்.
# பட்டுப் பாதை

## வரலாறு

### வீழ்ச்சி

ஐரோப்பாவில் ஆரம்ப நவீனத்தின் காரணமாக பிராந்திய மாநிலங்கள் ஒருங்கிணைந்தன. ஆனால் பட்டுப்பாதையில் இது ஒரு எதிர் தாக்கத்தை ஏற்படுத்தியது. மங்கோலிய பேரரசின் ஒருங்கிணைப்பை தக்க வைக்க முடியாமல் வர்த்தகம் குறைந்தது.  
கொன்ஸ்டான்டிநோபிளில் ஒட்டோமன் மேலாதிக்கத்தை தொடர்ந்து 1453 யில் பட்டுப்பாதை வழியே வணிகம் மேற்கொள்வது நிறுத்தப்பட்டது. அந்நாளைய ஒட்டோமான் ஆட்சியாளர்கள் மேற்கத்திய எதிர்ப்பாளார்களாக இருந்தனர்.
# பட்டுப் பாதை

## வரலாறு

### நவீன காலம்

யுரேசிய நில பாலம் சில நேரங்களில் "புதிய சில்க் சாலை" என குறிப்பிடப்படுகிறது. பட்டுப்பாதை வழியாக உள்ள ரயில் பாதையின் கடைசி இணைப்பபாக, 1990 ல் சீனா மற்றும் கஜகஸ்தான் ரயில் அமைப்புகள் அலாட்டா கணவாயில் இணைக்கப்பட்டுள்ளது.  
1993 முதல் ஐக்கிய நாடுகள் சபையின் உலக சுற்றுலா அமைப்பு அமைதி மற்றும் புரிந்துணர்வை ஊக்குவிப்பதற்காக ஒரு சர்வதேச திட்டத்தை ஆரம்பித்தது.
# பேர்டினண்ட் வொன் ரிச்தோஃபென்

**பேர்டினண்ட் ஃபிறீஹெர் வொன் ரிச்தோஃபென்** (*Ferdinand Freiherr von Richthofen* 1833 - 1905), ஜெர்மன் நாட்டைச் சேர்ந்த ஒரு புவியியலாளரும், பயண ஆர்வலரும், அறிவியலாளரும் ஆவார். இவர் ஜெர்மனியில் கார்ல்ஸ்ரூஹே (Karlsruhe) என்னுமிடத்தில் பிறந்தார். பெர்லின் நகரில் கல்வி கற்றார். 1860ஆம் ஆண்டில், *யூலென்பர்க் பயணம்* (Eulenburg Expedition) எனப்பட்ட பயணத்தில் சேர்ந்து, 1860க்கும், 1862க்கும் இடையில், இலங்கை, ஜப்பான், தாய்வான், செலெபெஸ், ஜாவா, பிலிப்பைன்ஸ், சீயாம், பர்மா ஆகிய நாடுகளுக்குச் சென்றார். 1862க்கும், 1868க்கும் இடையில், ஐக்கிய அமெரிக்காவில், கலிபோர்னியாவில் தங்க வயல்களைக் கண்டு பிடிக்கும் பணியில் நிலவியலாளராகப் பணி புரிந்தார். இதன் பின்னர் பல தடவை சீனா, ஜப்பான், ஜாவா, பர்மா முதலிய நாடுகளில் பயணம் செய்துள்ளார் (செலவாகச் சென்றுள்ளார்).  
இவர், புவியியல், நிலவியல், பொருளியல், இனவியல் (ethnology) தொடர்பான தனது ஆய்வுகளை, நிலப்படத் தொகுதியுடன் மூன்று தொகுதிகளாக வெளியிட்டுள்ளார்<sup>மேற்கோள் தேவை</sup>.  
இவர், 1875 இல் பொன் (பான்) பல்கலைக்கழகத்தில் நிலவியல் பேராசிரியராகப் பணியாற்றினார். 1883 இலும், 1886 இலும் முறையே லீப்சிக் பல்கலைக்கழகம், பெர்லினில் உள்ள பிறீட்ரிக் வில்ஹெல்ம் பல்கலைக்கழகம் ஆகியவற்றில் புவியியல் பேராசிரியராகவும் கடமையாற்றியுள்ளார்.  
இவர் பெர்லினில் 1905ம் ஆண்டு இறந்தார்.
# மார்ச்சு 14

## நிகழ்வுகள்

- 313 &ndash; யின் பேரரசர் உவைடி சியோங்னு ஆட்சியாளர் லியூ கொங்கினால் கொல்லப்பட்டார்.
- 1489 &ndash; சைப்பிரசு அரசி கேத்தரீன் கோர்னாரோ தனது இராச்சியத்தை வெனிசு நகருக்குக் விற்றார்.
- 1590 &ndash; பிரெஞ்சு சமயப் போர்கள்: கத்தோலிக்க அணி வீரர்களை பிரான்சின் நான்காம் என்றியின் படைகள் தோற்கடித்தன.
- 1647 &ndash; முப்பதாண்டுப் போர்: பவேரியா, கோல்ன், பிரான்சு, சுவீடன் ஆகிய நாடுகள் போர் நிறுத்த உடன்பாட்டில் கையெழுத்திட்டன.
- 1674 &ndash; மூன்றாவது ஆங்கிலேய-இடச்சுப் போர்: டச்சுக் கிழக்கிந்தியக் கம்பனியின் *வாப்பென் வான் உரொட்டர்டாம்* என்ற கப்பல் கைப்பற்றப்பட்டது. 300 டச்சுக் கடற்படையினர் கொல்லப்பட்டனர்.
- 1780 &ndash; அமெரிக்கப் புரட்சிப் போர்: எசுப்பானியப் படைகள் அலபாமாவில் சார்லட் கோட்டையைக் கைப்பற்றின.
- 1794 &ndash; அமெரிக்கர் எலி விட்னி பஞ்சைத் தூய்மைப்படுத்தி அதன் விதையில் இருந்து பிரித்தெடுக்கும் பருத்தி அரவை ஆலைக்கான காப்புரிமத்தைப் பெற்றார்.
- 1898 &ndash; மருத்துவர் வில்லியம் கேப்ரியல் ரொக்வூட் இலங்கை சட்டவாக்கப் பேரவைக்கு தமிழ்ப் பிரதிநிதியாகத் தெரிவு செய்யப்பட்டார்.
- 1900 &ndash; "தங்கத் தகுதரச் சட்டம்" அங்கீகரிக்கப்பட்டு, அமெரிக்க டாலர் நாணயம் தங்கத்தின் தரத்தில் வைக்கப்பட்டது.
- 1903 &ndash; பனாமா கால்வாயை அமைக்கும் பொறுப்பை ஐக்கிய அமெரிக்காவுக்கு வழங்கும் உடன்படிக்கையை அமெரிக்க மேலவை ஏற்றுக்கொண்டது. ஆனாலும், இவ்வுடன்படிக்கையை கொலம்பிய மேலவை பின்னர் நிராகரித்தது.
- 1926 &ndash; கோஸ்ட்டா ரிக்காவில் தொடருந்து ஒன்று பாலம் ஒன்றில் இருந்து வீழ்ந்ததில் 248 பேர் உயிரிழந்தனர், 93 பேர் காயமடைந்தனர்.
- 1931 &ndash; இந்தியாவின் முதலாவது பேசும் படம் *ஆலம் ஆரா* வெளியிடப்பட்டது.
- 1939 &ndash; சிலோவாக்கியா செருமனியின் அழுத்தத்தில் விடுதலையை அறிவித்தது.
- 1942 &ndash; அமெரிக்காவில் முதல் தடவையாக சிகிச்சை ஒன்றில் பெனிசிலின் வெற்றிகரமாக பயன்படுத்தப்பட்டது.
- 1943 &ndash; இரண்டாம் உலகப் போர்: கிராக்கோவ் வதைமுகாம் மூடப்பட்டது.
- 1951 &ndash; கொரியப் போர்: இரண்டாவது முறையாக ஐ.நா படைகள் சியோல் நகரைக் கைப்பற்றியது.
- 1961 &ndash; இரண்டு *முறிந்த அம்பு* என்ற அணுவாயுதங்களைக் கொண்டு சென்ற அமெரிக்க வான்படையின் வானூர்தி கலிபோர்னியாவில் யூபா நகரில் வீழ்ந்து விபத்துக்குள்ளானது.
- 1978 &ndash; இசுரேலிய பாதுகாப்புப் படைகள் தெற்கு லெபனானை ஆக்கிரமித்துக் கைப்பற்றின.
- 1979 &ndash; சீனாவில் பெய்ஜிங் நகரில் விமானம் ஒன்று தொழிற்சாலை ஒன்றின் மீது வீழ்ந்ததில் 44 பேர் உயிரிழந்தனர், 200 பேர் காயமடைந்தனர்.
- 1980 &ndash; போலந்தில் வானூர்தி ஒன்று வார்சாவாக்கு அருகில் வீழ்ந்ததில், 14 அமெரிக்க குத்துச்சண்டை வீரர்கள் உட்பட 87 பேர் உயிரிழந்தனர்.
- 1982 &ndash; தென்னாப்பிரிக்க அரசு இலண்டன், ஆபிரிக்க தேசிய காங்கிரசு தலைமையகம் மீது குண்டு வீசியது.
- 1994 &ndash; லினக்சு கருனி 1.0.0 வெளியிடப்பட்டது.
- 1995 &ndash; உருசிய விண்கப்பல் ஒன்றில் அமெரிக்க விண்ணோடி ஒருவர் (நோர்மன் தகார்ட்) முதன் முதலாக சென்றார்.
- 1998 &ndash; தெற்கு ஈரானில் 6.9 ரிக்டர் அளவு நிலநடுக்கம் தாக்கியது.
- 2006 &ndash; சாட்டில் இடம்பெற்ற இராணுவப் புரட்சி தோல்வியில் முடிந்தது.
- 2008 &ndash; திபெத்தின் லாசா நகரம் உட்பட பல பகுதிகளில் வன்முறைகளும், ஆர்ப்பாட்டப் பேரணிகளும் இடம்பெற்றன.
- 2019 &ndash; மொசாம்பிக்கை சூறாவளி தாக்கியதில் 1000 பேர் வரை உயிரிழந்தனர்.
# மார்ச்சு 14

## பிறப்புகள்

- 1835 &ndash; ஜியோவன்னி ஸ்கையாபரெலி, இத்தாலிய வானியலாளர், வரலாற்றாளர் (இ. 1910)
- 1837 &ndash; யாப் ஆ லோய், நவீன கோலாலம்பூரை நிறுவியவர் (இ. 1885)
- 1879 &ndash; ஆல்பர்ட் ஐன்ஸ்டைன், நோபல் பரிசு பெற்ற செருமானிய-அமெரிக்க இயற்பியலாளர், பொறியியலாளர், கல்வியாளர் (இ. 1955)
- 1895 &ndash; குருமுக் நிகால் சிங், இந்திய அரசியல்வாதி
- 1908 &ndash; சி. எக்ஸ். மார்ட்டின், இலங்கைத் தமிழ் அரசியல்வாதி
- 1918 &ndash; கே. வி. மகாதேவன், தென்னிந்திய இசையமைப்பாளர் (இ. 2001),
- 1933 &ndash; மைக்கேல் கெய்ன், ஆங்கிலேய நடிகர்
- 1948 &ndash; பில்லி கிறிசுடல், அமெரிக்க நடிகர், இயக்குநர், தயாரிப்பாளர்
- 1955 &ndash; மனோகர் பாரிக்கர், இந்திய அரசியல்வாதி, கோவா மாநில முதலமைச்சர்
- 1958 &ndash; இரண்டாம் ஆல்பர்ட், மொனாக்கோ இளவரசர்
- 1960 &ndash; எய்தி ஏம்மல், அமெரிக்க வானியலாளர்
- 1965 &ndash; அமீர் கான், இந்திய நடிகர், இயக்குநர், தயாரிப்பாளர்
- 1972 &ndash; ஐரோம் சர்மிளா, இந்தியக் கவிஞர், செயற்பாட்டாளர்
- 1974 &ndash; சாதனா சர்கம், இந்தியத் திரைப்படப் பின்னணிப் பாடகி
- 1986 &ndash; ஜேமி பெல், ஆங்கிலேய நடிகர்
- 1994 &ndash; ஏன்சல் எல்கோர்ட், அமெரிக்க நடிகர்
# மார்ச்சு 14

## இறப்புகள்

- 1883 &ndash; கார்ல் மார்க்சு, செருமானிய மெய்யியலாளர் (பி. 1818)
- 1932 &ndash; ஜார்ஜ் ஈஸ்ட்மன், ஈஸ்ட்மேன் கோடாக்கைக் கண்டுபிடித்த அமெரிக்கர் (பி. 1854)
- 1973 &ndash; அவார்டு அயிக்கன், அமெரிக்க கணினி அறிவியலாளர் (பி. 1900)
- 1995 &ndash; வில்லியம் ஆல்பிரெட் பவுலர், நோபல் பரிசு பெற்ற அமெரிக்க இயற்பியலாளர், வானியலாளர் (பி. 1911)
- 2007 &ndash; இசுடெல்லா செஸ், அமெரிக்க குழந்தைகள் மனநோய் மருத்துவர் (பி. 1914)
- 2010 &ndash; விந்தா கரண்டிகர், மராத்தி எழுத்தாளர், கவிஞர், மொழிபெயர்ப்பாளர் (பி. 1918)
- 2018 &ndash; ஸ்டீவன் ஹாக்கிங், ஆங்கிலேய வானியற்பியலாளர், நூலாசிரியர் (பி. 1942)
- 2018 &ndash; வசந்தா வைத்தியநாதன், ஈழத்து ஆன்மிக சொற்பொழிவாளர், நூலாசிரியர்
# மார்ச்சு 14

## சிறப்பு நாள்

- நானக்சாகி புத்தாண்டு (சீக்கியம்)
- மாவீரர் நாள் (செயின்ட் வின்செண்டு மற்றும் கிரெனடீன்கள்)
- தாய்மொழி நாள் (எசுத்தோனியா)
- பை நாள்
# மார்ச்சு 12

## பிறப்புகள்

- 1685 &ndash; ஜியார்ஜ் பெர்க்லி, ஐரிய ஆயர், மெய்யியலாளர் (இ. 1753)
- 1824 &ndash; குசுத்தாவ் கிர்க்காஃப், உருசிய-செருமானிய இயற்பியலாளர் (இ. 1887)
- 1832 &ndash; சார்லசு பிரீடல், பிரெஞ்சு வேதியியலாளர் (இ. 1899)
- 1835 &ndash; சைமன் நியூகோம்பு, கனடிய-அமெரிக்க வானியலாளர், கனிதவியலாளர் (இ. 1909)
- 1863 &ndash; விளாதிமிர் வெர்னாத்ஸ்கி, உருசிய கனிமவியலாளர், வேதியியலாளர் (இ. 1945)
- 1889 &ndash; லிபியாவின் இத்ரிசு (இ. 1983)
- 1907 &ndash; மா. இராசமாணிக்கனார், தமிழகத் தமிழறிஞர், வரலாற்றாளர் (இ. 1967)
- 1907 &ndash; தோரித் கோப்லீட், அமெரிக்க வானியலாளர் (இ. 2007)
- 1913 &ndash; ஒய். பி. சவாண், இந்திய அரசியல்வாதி (இ. 1984)
- 1922 &ndash; அப்துல் ரசாக் உசேன், மலேசியாவின் இரண்டாவது பிரதமர் (இ. 1976)
- 1928 &ndash; எட்வர்ட் ஆல்பீ, அமெரிக்க நாடக ஆசிரியர் (இ. 2016)
- 1945 &ndash; விஜய் குமார் பட்டோடி, இந்தியக் கணிதவியலாளர் (இ. 1976)
- 1947 &ndash; மிட் ராம்னி, அமெரிக்கத் தொழிலதிபர், அரசியல்வாதி
- 1949 &ndash; ரோப் கோஹன், அமெரிக்க இயக்குநர்
- 1953 &ndash; மாதவ் குமார் நேபாள், நேபாள அரசியல்வாதி, பிரதமர்
- 1956 &ndash; ஜோஸ்ட் கிப்பர்ட், செருமானிய மொழியியலாளர்
- 1968 &ndash; ஏரன் ஏக்கார்ட்டு, அமெரிக்க நடிகர், தயாரிப்பாளர்
- 1983 &ndash; அதிஃப் அஸ்லம், பாக்கித்தானியப் பாடகர், நடிகர்
- 1984 &ndash; சிரேயா கோசல், இந்தியப் பாடகி
- 1994 &ndash; கிறிஸ்டினா கிரிம்மி, அமெரிக்கப் பாடகி (இ. 2016)
# மார்ச்சு 12

## இறப்புகள்

- 417 &ndash; முதலாம் இன்னசெண்ட் (திருத்தந்தை)
- 604 &ndash; முதலாம் கிரகோரி (திருத்தந்தை) (பி. 540)
- 1853 &ndash; மத்தாயூ ஆர்ஃபிலா, எசுப்பானிய-பிரான்சிய நச்சியலாளர், வேதியியலாளர் (பி. 1787)
- 1914 &ndash; ஜார்ஜ் வெஸ்டிங்ஹவுஸ், அமெரிக்கப் பொறியாளர், தொழிலதிபர் (பி. 1846)
- 1925 &ndash; சன் யாட் சென், சீனக் குடியரசின் 1வது அரசுத்தலைவர் (பி. 1866)
- 1942 &ndash; வில்லியம் ஹென்றி பிராக், நோபல் பரிசு பெற்ற ஆங்கிலேய இயற்பியலாளர், வேதியியலாளர் (பி. 1862)
- 1960 &ndash; க்ஷிதி மோகன் சென், இந்திய வரலாற்றாளர், எழுத்தாளர் (பி. 1880)
- 1972 &ndash; வசீலி பெசென்கோவ், சோவியத், உருசிய வானியற்பியலாளர் (பி. 1889)
- 1999 &ndash; எகுடி மெனுகின், அமெரிக்க-சுவிட்சர்லாந்து வயலின் இசைக் கலைஞர் (பி. 1916)
- 2006 &ndash; சுந்தரிபாய், தமிழ்த் திரைப்பட நடிகை (பி. 1923)
- 2009 &ndash; ஓமக்குச்சி நரசிம்மன், தமிழ்த் திரைப்பட நடிகர் (பி. 1936)
- 2015 &ndash; டெர்ரி பிராச்செத், ஆங்கிலேய ஊடகவியலாளர், நூலாசிரியர் (பி. 1948)
- 2016 &ndash; இலாயிடு சேப்ளி, நோபல் பரிசு பெற்ற அமெரிக்கப் பொருளியலாளர் (பி. 1923)
# மார்ச்சு 12

## சிறப்பு நாள்

- மின்வெளித் தணிக்கைக்கு எதிரான உலக நாள் (எல்லைகளற்ற செய்தியாளர்கள், பன்னாட்டு மன்னிப்பு அவை ஆகியவற்றால் 2009 இல் கோரப்பட்டது)
- மர நாள் (சீனா, தைவான், மாக்கடோனியக் குடியரசு)
# மார்ச்சு 13

## பிறப்புகள்

- 1843 &ndash; டபிள்யூ. ஜி. ரொக்வூட், இலங்கைத் தமிழ் அரசியல்வாதி, மருத்துவர் (இ. 1909)
- 1855 &ndash; பெர்சிவால் உலோவெல், அமெரிக்க வானியலாளர், கணிதவியலாளர் (இ. 1916)
- 1899 &ndash; புர்குல ராமகிருஷ்ண ராவ், ஐதராபாது மாநில முதலமைச்சர் (இ. 1967)
- 1941 &ndash; மஹ்மூட் தர்வீஷ், பாக்கிஸ்தானியக் கவிஞர் (இ. 2008)
- 1949 &ndash; சலாகுதீன் காதர் சௌத்ரி, வங்காளதேச அரசியல்வாதி (இ. 2015)
- 1969 &ndash; விஜயேந்திர சரஸ்வதி, காஞ்சி காமகோட்டி பீடத்தின் 70-வது சங்கராச்சாரியார்
- 1980 &ndash; வருண் காந்தி, இந்திய அரசியல்வாதி
# மார்ச்சு 13

## இறப்புகள்

- 1804 &ndash; தாமோதர பாண்டே, நேபாள இராச்சியத்தின் தலைமை அமைச்சர் (பி. 1752)
- 1881 &ndash; இரண்டாம் அலெக்சாந்தர், உருசியப் பேரரசர் (பி. 1818)
- 1906 &ndash; சூசன் பிரவுன் அந்தோனி, அமெரிக்க செயற்பாட்டாளர் (பி. 1820)
- 1936 &ndash; கா. நமச்சிவாய முதலியார், தமிழகத் தமிழறிஞர், பேராசிரியர் (பி. 1876)
- 1941 &ndash; ம. வே. மகாலிங்கசிவம், ஈழத்துத் தமிழறிஞர், புலவர், சொற்பொழிவாளர் (பி. 1891)
- 1953 &ndash; டி. என். தீர்த்தகிரி, இந்திய விடுதலை இயக்க செயற்பாட்டாளர் (பி. 1880)
- 1958 &ndash; வள்ளத்தோள் நாராயண மேனன், மலையாள எழுத்தாளர் (பி. 1878)
- 1972 &ndash; திருவாளப்புத்தூர் சுவாமிநாதபிள்ளை, தமிழக நடன ஆசிரியர்
- 1982 &ndash; ஏ. நாகப்பச் செட்டியார், இந்தியத் தொழிலதிபர் (பி. 1915)
- 1986 &ndash; பண்டிதமணி சி. கணபதிப்பிள்ளை, ஈழத்துத் தமிழறிஞர் (பி. 1899)
- 1986 &ndash; மர்ரே ராஜம், தமிழகத் தொழிலதிபர், பதிப்பாளர், கொடையாளர் (பி. 1904)
- 2000 &ndash; பி. பி. குமாரமங்கலம், இந்திய இராணுவப் படைத் தலைவர் (பி. 1913)
- 2006 &ndash; கென்னத் ஸ்ட்ரீட், அமெரிக்க வேதியியலாளர் (பி. 1920)
- 2015 &ndash; தி. சு. கிள்ளிவளவன், தமிழ்நாட்டு அரசியலாளர், எழுத்தாளர், இதழாளர் (பி. 1926)
- 2015 &ndash; சூசெட் ஜோர்டன், பெண்ணுரிமைச் செயற்பாட்டாளர் (பி. 1974)
# மார்ச்சு 13

## சிறப்பு நாள்

- தேசிய யானை நாள் (தாய்லாந்து)
# பொசுபோரசு

, மர்மாராக் கடலையும் இணைக்கும் பொசுபோரசு நீரிணை]]  
**பொசுபோரசு** (பொஸ்போரஸ், *Bosporus*) என்பது கருங்கடலையும் மர்மாராக் கடலையும் இணைக்கும் ஒரு நீரிணையாகும். இது துருக்கி நாட்டை, ஐரோப்பியப் பகுதிக்கும், ஆசியப் பகுதிக்கும் இடையிலான எல்லையாகவும் அமைகின்றது. அனைத்துலகக் கடற் போக்குவரத்துக்குப் பயன்படும் நீரிணைகளில் அதிகுறைந்த அகலம் கொண்டது இதுவே. இது அண்ணளவாக 30 கி.மீ. நீளமானது. இதன் வடக்கு நுழைவாயிலில் ஆகக் கூடிய அளவாக 3700 மீட்டர் அகலம் கொண்டது. இதன் மிகக் குறைந்த அகலம் 700மீட்டர் ஆகும். இதன் ஆழம் 36 தொடக்கம் 124 மீட்டர்கள் வரை வேறுபடுகின்றது.  
இதன் இரு மருங்கும் மக்கள் செறிவு மிகுந்த பகுதிகளாகும்.
# ஆகத்து 25

## பிறப்புகள்

- 1530 &ndash; நான்காம் இவான், உருசியப் பேரரசர் (இ. 1584)
- 1887 &ndash; சி. குமாரசுவாமி, இலங்கை நீதிபதி, மூதவை உறுப்பினர்
- 1903 &ndash; அர்பத் எலோ, அங்கேரிய-அமெரிக்க சதுரங்க வீரர், எலோ தரவுகோள் முறையை அறிமுகப்படுத்தியவர் (இ. 1992)
- 1905 &ndash; மரிய பவுஸ்தீனா கோவால்ஸ்கா, போலந்து புனிதர் (இ. 1938)
- 1906 &ndash; கிருபானந்த வாரியார், சமயச் சொற்பொழிவாளர் (இ 1993)
- 1906 &ndash; கிட்டப்பா, நடிகர், பாடகர் (இ. 1933)
- 1911 &ndash; வோ இங்குயென் கியாப், வியட்நாமிய இராணுவத் தலைவர் (இ. 2013)
- 1930 &ndash; சான் கானரி, இசுக்கொட்டிய நடிகர்
- 1931 &ndash; எம். கே. அர்ஜுனன், கேரளத் திரைப்பட இசையமைப்பாளர்
- 1938 &ndash; பிரெட்ரிக் போர்சித், ஆங்கிலேய ஊடகவியலாளர், எழுத்தாளர்
- 1945 &ndash; ராம் புனியானி, இந்திய உயிரிமருத்துவர்
- 1952 &ndash; விஜயகாந்த், தமிழக நடிகர், அரசியல்வாதி
- 1952 &ndash; துலிப் மென்டிஸ், இலங்கைத் துடுப்பாளர்
- 1955 &ndash; ஹனி இரானி, இந்தியத் திரைப்பட நடிகை
- 1957 &ndash; எம். ஆர். கே. பன்னீர்செல்வம், தமிழக அரசியல்வாதி
- 1962 &ndash; தஸ்லிமா நசுரீன், வங்காள தேச எழுத்தாளர்
- 1964 &ndash; அஸ்மின் அலி, மலேசியக் கணிதவியலாளர், அரசியல்வாதி
- 1973 &ndash; நித்யஸ்ரீ மகாதேவன், கருநாடக இசைப் பாடகி
- 1976 &ndash; ஜாவித் கதீர், பாக்கித்தானியத் துடுப்பாளர்
- 1987 &ndash; மோனிகா, தென்னிந்தியத் திரைப்பட நடிகை
# ஆகத்து 25

## இறப்புகள்

- 79 &ndash; மூத்த பிளினி, உரோமை இராணுவத் தலைவர், மெய்யியலாளர் (பி. 23)
- 1636 &ndash; பாய் குருதாஸ், பஞ்சாபிக் கவிஞர் (பி. 1551)
- 1776 &ndash; டேவிடு யூம், இசுக்கொட்டியப் பொருளியலாளர், மெய்யியலாளர் (பி. 1711)
- 1819 &ndash; ஜேம்ஸ் வாட், இசுக்கொட்டிய-ஆங்கிலேயப் பொறியியலாளர் (பி. 1736)
- 1822 &ndash; வில்லியம் எர்செல், செருமானிய-ஆங்கிலேய வானியலாளர் (பி. 1738)
- 1867 &ndash; மைக்கேல் பரடே, ஆங்கிலேய இயற்பியலாளர், வேதியியலாளர் (பி. 1791)
- 1900 &ndash; பிரீட்ரிக் நீட்சே, செருமானிய மெய்யியலாளர் (பி. 1844)
- 1908 &ndash; என்றி பெக்கெரல், நோபல் பரிசு பெற்ற பிரான்சிய இயற்பியலாளர் (பி. 1852)
- 1919 &ndash; விக்தர் நோர், செருமானிய-உருசிய வானியலாளர் (பி. 1840)
- 1938 &ndash; அலெக்சாண்டர் குப்ரின், உருசிய நாடுகாண் பயணி (பி. 1870)
- 1971 &ndash; வ. சு. செங்கல்வராய பிள்ளை, தமிழறிஞர் (பி. 1883)
- 1981 &ndash; எஸ். ஏ. விக்கிரமசிங்க, இலங்கை இடதுசாரி அரசியல்வாதி (பி. 1901)
- 2001 &ndash; ஆலியா, அமெரிக்கப் பாடகி, நடிகை (பி. 1979)
- 2001 &ndash; மட்கே ஜெர்ட்ரூடே ஆடம், ஆங்கிலேய வானியலாளர் (பி. 1912)
- 2008 &ndash; தா. இராமலிங்கம், ஈழத்துக் கவிஞர் (பி. 1933)
- 2009 &ndash; எட்வர்ட் கென்னடி, அமெரிக்க அரசியல்வாதி (பி. 1932)
- 2012 &ndash; நீல் ஆம்ஸ்ட்றோங், அமெரிக்க விண்வெளி வீரர் (பி. 1930)
- 2012 &ndash; வி. கே. லட்சுமணன், தமிழக அரசியல்வாதி (பி. 1932)
- 2018 &ndash; ஜான் மெக்கெய்ன், அமெரிக்க அரசியல்வாதி (பி. 1936)
# ஆகத்து 25

## சிறப்பு நாள்

- விடுதலை நாள் (உருகுவை, பிரேசிலிடம் இருந்து 1825)
- விடுதலை நாள் (பிரான்சு)
# நரம்பணுவியல்

**நரம்பணுவியல்** (*Neuroscience*) நரம்பு மண்டலத்தின் அமைப்பையும், அது எவ்வாறு மனித இயக்கத்தை ஏதுவாக்கின்றது என்பதையும் விரிவாக ஆயும் அறிவியலாகும் . குறிப்பாக மூளையின் அமைப்பையும் இயக்கத்தையும் நோக்கிய ஒருங்கிணைந்த புரிதலை தர நரம்பணுவியல் முயல்கின்றது.
# நரம்பணுவியல்

## நரம்பு மண்டலம்

நரம்பு மண்டலத்தை இரண்டாகப் பிரிப்பர். அவை  
1. மையநரம்பு மண்டலம் - மூளையும் முதுகுத் தண்டும்
1. புறநரம்பு மண்டலம்  
புறநரம்பு மண்டலம் மேலும் இரு பிரிவுகளாக பிரிக்கப்படும். அவை
1. உணர்வு நரம்பு கலன்கள் (sensory nerve cells)
1. உணர்ப்பி நரம்பு கலன்கள் (motor nerve cells: {Viceral motor system, Somatic motor system})
# நரம்பணுவியல்

## கலைச்சொற்கள்

- நரம்பு - nerve
- நரம்பு மண்டலம் - nervous system
- நரம்பு உயிரிழை, நரம்பு உயிரிழைமம் - nervous tissue
- நரம்பணு, நரம்பு உயரணு - nerve cells or neuron
- நரம்பணுச் சுற்று - neural circuit
- உணர்வியமைப்பு (sensory system)
- இணக்க முறைமை (associational system)
- இயக்க முறைமை (motor system)
# 12-ஆம் நூற்றாண்டு

**கிபி 12ம் நூற்றாண்டு** என்ற காலப்பகுதி கி.பி. 1101 தொடக்கம் கி.பி. 1200 வரையான காலப்பகுதியை குறிக்கிறது.
# 12-ஆம் நூற்றாண்டு

## நடைபெற்றுக்கொன்டிருந்த நிகழ்வுகள்

, இரண்டாம் சூரியவர்மனின் ஆட்சியின்போது கம்போடியாவில் கட்டப்பட்டது.]]
- கோதிக் கட்டிடக்கலை பிரான்ஸ்சில் துவங்குகிறது.
- இந்தியாவில், போசளர் கட்டிடக்கலை உச்சத்தை எட்டியது.
- பௌத்தராக இருந்த மாலைதீவு மக்கள் சன்னி இஸ்லாம் மதத்துக்கு மாற்றப்பட்டனர்.
# 12-ஆம் நூற்றாண்டு

## கண்டுபிடிப்புகள்

- 1185—காற்றாலையினைப் பற்றிய முதல் குறிப்பு.
# 12-ஆம் நூற்றாண்டு

## அரசியல் நிகழ்வுகள் ஆண்டுகளின்படி

- 1162: செங்கிஸ் கான், மங்கோலியப் பேரரசினை நிறுவியவர், டெமுசினில் பிறந்தார்.
- 1191: செப்டம்பர் 7, சலாகுத்தீனினை இங்கிலாந்தின் முதலாம் ரிச்சார்ட் அர்சுப் சண்டையில் தோற்கடித்தார்.
- 1192: ஜாஃப்பா போரில், அரசர் இங்கிலாந்தின் முதலாம் ரிச்சார்ட் சலாகுத்தீனினைத் தோற்கடித்தார்.
- 1193: நாளந்தா, இந்தியாவின் தலைச்சிறந்த பௌத்த பல்கலைக்கழகம் அழிக்கப்பட்டது.
- 1193: சுல்தான் முகமது கோரி, பிருத்திவிராச் சௌகானைத் தோற்கடித்து இந்தியாவில் இசுலாமிய ஆட்சி அமையத்தவர்.
# 12-ஆம் நூற்றாண்டு

## குறிப்பிடத்தக்கவர்கள்

பதினைந்தாம் நூற்றாண்டு வரைபடம்]]
- நான்காம் ஏட்ரியன், திருத்தந்தை
- அவேர்ரொஸ் இப்னு றுஷ்து, பல்துறை இசுலாமிய அறிஞர்
- இரண்டாம் பாஸ்கரர், இந்திய வானியலாளர் மற்றும் கணிதவியலாளர்
- டேவிட் த பில்டர், சியார்சியா நாட்டு அரசர்
- முதலாம் திமித்ரி, சியார்சியா நாட்டு அரசர்
- புனித தோமினிக், புனிதர், தொமினிக்கன் சபையினை நிறுவியவர்
- அசிசியின் பிரான்சிசு, புனிதர், பிரான்சிஸ்கன் சபையினை நிறுவியவர்
- செங்கிஸ் கான், மங்கோலியப் பேரரசின் பேரரசர்
- பிங்கெனின் ஹில்டெகார்ட், புனிதர், எழுத்தாளர், இறை இசையமைப்பாளர், மெய்யியலாளர்,கிறித்தவ உள்ளுணர்வாளர்
- இரண்டாம் லூசியஸ், திருத்தந்தை
- கோரி முகமது, ஆப்கானித்தானின் ஆட்சியாளர்
- ஓமர் கய்யாம், பெர்சிய கவிஞர் மற்றும் வானியல் வல்லுநர்
- பிருத்திவிராச் சௌகான், இந்தியாவிலுள்ள அஜ்மீரின் அரசர்
- இங்கிலாந்தின் முதலாம் ரிச்சார்ட், அரசர்
- சலாகுத்தீன், எகிப்து மற்றும் சிரியாவினை ஆட்சி செய்தவர்
- இரண்டாம் சூரியவர்மன், கெமர் பேரரசர்
- தாமஸ் பெக்கெட், புனிதர், கேன்டர்பரி பேராயராக இருந்தவர்
- சூ சி, நவ கன்பூசியம் சீன மெய்யியலாளர்
# 12-ஆம் நூற்றாண்டு

## தற்போதைய கலாச்சாரத்தில்

- 2008 ஆம் ஆண்டில் வெளிவந்த தமிழ்த் திரைப்படம் *தசாவதாரத்தில்* கற்பனையாக சைவ சமயத்திற்கும் வைணவ சமயத்திற்கும் பூசல் இருந்ததாக காண்பிக்கப்பட்டது.
# 11-ஆம் நூற்றாண்டு

**11ம் நூற்றாண்டு** என்ற காலப்பகுதி கி.பி. 1001 தொடக்கம் கி.பி. 1100 வரையான காலப்பகுதியை குறிக்கிறது. இது ஐரோப்பாவில் *உயர் மத்திய காலப்பகுதி* என் அழைக்கப்படுகிறது.
# 11-ஆம் நூற்றாண்டு

## நிகழ்வுகள்

நடைபெருவதற்கான மூல நிகழ்வுகள்]]
- 1001, கசுனியை சேர்ந்த மகமூத் என்ற இசுலாமியர் தலைவர் வட இந்தியா நோக்கி தொடர்படையெடுத்தார். இது 1027இல் சோமநாத்தின் அழிவோடு முற்றுப்பெற்றது.
- 1025: அரசர் இராசேந்திர சோழன் தனது தலைநகரத்தினை தஞ்சாவூரில் இருந்து கங்கைகொண்ட சோழபுரத்திற்கு நகர்த்தினார்.
- 1054, கிழக்கு-மேற்கு பெரும் முரண்பாடு தோன்றி கத்தோலிக்க திருச்சபையும் கிழக்கு மரபு வழாத்திருச்சபையும் பிரிந்தன. பொதுவாக 1054 ஆம் ஆண்டு இது தோன்றியதாக கூறப்பட்டாலும், இது பல பத்தாண்டுகளாகக் காணப்பட்ட கருத்து வேறுபாடுகளின் விளைவாகும்.
- 1054: ஓர் பெரிய மீயொளிர் விண்மீன் வெடிப்பு காணப்படுகிறது. இதுவே தற்போதைய நண்டு வடிவ நெபுலா ஆக மாறியது.
- 1065: செல்யூக் பேரரசு சியார்சியா மீது தனது முதல் படையெடுப்பினை நடத்தியது.
- 1065: கலீசியா மற்றும் போர்த்துகல் நாடுகளிக்கு விடுதலைக் கிடைக்கின்றது.
- 1068: வீரராஜேந்திர சோழன் தனது படைகளை மலேசியா மற்றும் இந்தோனேசியாவிற்கு அனுப்புகிறார்.
- 1068: செல்யூக் பேரரசு சியார்சியாவினை இரண்டாம் முறையாக அழித்தது.
- 1091: நோர்மானியர் மால்ட்டா மற்றும் அதன் சுற்றுப்புறத் தீவுகளையும் கைப்பற்றினர்.
- 1096: ஆக்சுபோர்டு பல்கலைக்கழகம் இங்கிலாந்தில் முதன் முதலாக சொற்பொழிவுகளை நடத்தியது.
- 1098: பிங்கெனின் ஹில்டெகார்ட், எழுத்தாளர், இறை இசையமைப்பாளர், மெய்யியலாளர், பிறந்தார்.
- 1099, முதல் சிலுவைப்போர் யெருசலேம் நகரை கைப்பற்றியது.
- மியன்மார் மன்னன் ஆனவர்தன் இலங்கைக்கு யாத்திரை மேற்கொண்டான், திரும்பிச்சென்ற அவன் தனது நாட்டை தேரவாத பௌத்ததுக்கு மாற்றினான்.
# 11-ஆம் நூற்றாண்டு

## குறிப்பிடத்தக்கவர்கள்

- இப்னு சீனா பல்துறை அறிவு கொண்டவரும், புகழ்பெற்ற மருத்துவரும், மெய்யியலாளரும் ஆவார்
- அல் கசாலி, இசுலாமிய இறையியலாளர், நீதிச் சபையினர், மெய்யியலாளர், அண்டவியலாளர், மற்றும் உளவியலாளர்
- பில்ஹானா, a காஷ்மீரி மொழி கவிஞர்
- ஏழாம் கிரகோரி, திருத்தந்தை
- லீப் எரிக்சன், வட அமெரிக்காவில் இறங்கிய முதல் ஐரோப்பியர்.
- மிலரேபர், திபெத் நாட்டு யோகி, கவிஞர்
- முரசாக்கி சிக்கிபு, சப்பானிய பெண் நாவலாசிரியர் புலவர்
- ஓமர் கய்யாம், பாரசீகக் கவிஞர், கணிதவியலாளர், மெய்யியலாளர், மற்றும் வானியலாளர்
- பீட்டர் தமியான், திருச்சபையின் மறைவல்லுநர்
- முதலாம் இராஜராஜ சோழன், தென்னிந்தியா மற்றும் இலங்கையினை ஆன்டவர்
- இராசேந்திர சோழன், தென்னிந்தியா, வட இந்தியா, தென்கிழக்கு ஆசியா மற்றும் இலங்கையினை ஆன்டவர்
- இராஜாதிராஜ சோழன், சோழ அரசர்
- இரண்டாம் இராஜேந்திர சோழன், ச்
- இராமானுசர், இந்து தத்துவப் பிரிவுகளில் ஒன்றான வேதாந்தத்தின் விளக்கங்களில் ஒன்றான விசிஷ்டாத்துவைதத்தின் முன்னோடியாக விளங்கியவர்
- இரண்டாம் அர்பன், திருத்தந்தை
- வீரராஜேந்திர சோழன், திருத்தந்தை
- இங்கிலாந்தின் முதலாம் வில்லியம், இங்கிலாந்து அரசர்
# 11-ஆம் நூற்றாண்டு

## கட்டப்பட்ட கட்டிடங்கள்

- தஞ்சைப் பெருவுடையார் பிரகதீசுவரர் கோயில் 1010 ஆம் ஆண்டில் முதலாம் இராஜராஜ சோழன் ஆட்சியில் கட்டி முடிக்கப்பட்டது.
- கங்கை கொண்ட சோழபுரம் கோவில் கட்டி முடிக்கப்பட்டது.
- வெஸ்ட்மின்ஸ்டர் மடம் இலண்டனில் 1065 ஆம் ஆண்டில் கட்டி முடிக்கப்பட்டது.
- இலண்டன் கோபுரம் 1078 ஆம் ஆண்டில் கட்டப்பட்டது .
- புனித மாற்கு பசிலிக்கா வெனிசு, இத்தாலியில் 1063 ஆம் ஆண்டில் மீண்டும் கட்டப்பட்டது.
- சாந்தியாகோ தே கோம்போசுதேலா பெருங்கோவில் கட்டிடப்பணிகள் ஸ்பெயினில் 1075 ஆம் ஆண்டில் துவங்கியது.
# ஆள்வீத வருமான அடிப்படையில் நாடுகள் பட்டியல்

மொத்த தேசிய உற்பத்தி ஆள்வீத வருமனத்தின் படியான உலக வரப்படம் (Int$) ]]  
2019 ஆம் ஆண்டின் மொத்த தேசிய உற்பத்தியில் ஆள்வீத வருமானத்தின் அடிப்படையில் நிலைபடுத்தப்பட்ட நாடுகளின் பட்டியலாகும். இங்கு 2019 ஆம் ஆண்டிற்கான ஆள்வீத வருமான அமெரிக்க டாலரில் தரப்பட்டுள்ளது. மேலும் அனைத்துலக நாணய நிதியம் (International Monetary Fund) இல் அங்கத்துவம் பெற்றுள்ள 185 நாடுகள் மற்றும் சிறப்பு பிராந்தியங்களுக்கான பட்டியல் தரப்பட்டுள்ளது.
# ஆள்வீத வருமான அடிப்படையில் நாடுகள் பட்டியல்

## ஆய்வு முறை

மொத்த தேசிய உற்பத்தியில் ஆள்வீத வருமானத்தின் அடிப்படையில் பல்வேறு சமூக அமைப்புகள் அரசு சார நிறுவனங்களின் ஆய்வுகள் அடிப்படையிலும் அனைத்துலக நாணய நிதியம் உருவாக்கப்பட்டது.  
மொத்த உள்நாட்டு உற்பத்தியில் தேசிய வருவாய்கள், சேமிப்பு, மக்களின் வாழ்வியல் தரம், பண வீக்கம் போன்றவற்றை அடிப்படையகக் கொண்டு ஆள்வீத வருமானத்தை கணக்கிடப்பட்டுள்ளது.
# ஆள்வீத வருமான அடிப்படையில் நாடுகள் பட்டியல்

## 2019 மதிப்பீடுகளின் படி
# ஆள்வீத வருமான அடிப்படையில் நாடுகள் பட்டியல்

## 2011 ஆய்வுகளின் படி
# குடியேற்றவியம்

**குடியேற்றவியல்** (Colonialism) என்பது, ஒரு நாட்டின் எல்லைகளுக்கு வெளியே உள்ள ஆட்சிப்பகுதி ஒன்றின்மீது, குடியேற்றம் செய்வதன்மூலமோ, நிர்வாக முறையில் அடிப்படுத்துவது மூலமோ, அதன் இறைமையை விரிவாக்கம் செய்வதைக் குறிக்கும். இச் செயற்பாடின்போது உள்ளூர் மக்கள் நேரடியாக ஆளப்படுகிறார்கள் அல்லது இடம் பெயரச் செய்யப்படுகின்றார்கள். குடியேற்றம் செய்பவர்கள், பொதுவாகக் குடியேறிய பகுதிகளின் வளங்கள், உழைப்பு, சந்தைகள் என்பவற்றின் மீது ஆதிக்கம் செலுத்துகிறார்கள். சில சமயங்களில், சமூக-பண்பாட்டு, சமய மற்றும் மொழிக் கட்டமைப்புகளை உள்ளூர் மக்கள் மீது திணிப்பதும் உண்டு. குடியேற்றவியம் என்பது மேற்படி செயற்பாடுகளை நியாயப் படுத்துவதற்கும், வளர்த்தெடுப்பதற்குமான ஒரு தொகுதி நம்பிக்கைகளைக் குறிக்கவும் பயன்படுத்தப்படுவது உண்டு. குடியேற்றவியம் பொதுவாக, குடியேறுபவர்களுடைய பழக்கவழக்கங்களும், நம்பிக்கைகளும், உள்ளூர் மக்களுடையவற்றைக் காட்டிலும் உயர்ந்தவை என்ற நம்பிக்கையை அடிப்படையாகக் கொண்டிருப்பது வழக்கம்.  
குடியேற்றவியத்தின் தோற்றப்பாடு, பல்வேறு கால கட்டங்களிலும் உலகம் தழுவிய நிலையில் காணப்பட்டாலும், இது பொதுவாக ஐரோப்பியப் பேரரசுகள் தொடர்பிலேயே சிறப்பாகக் குறிப்பிடப்படுகின்றது.
# குடியேற்றவியம்

## காலனித்துவத்தின் வகைகள்

வரலாற்றாசிரியர்கள் பெரும்பாலும் காலனித்துவத்தின் இரண்டு பரந்த வடிவங்களுக்கு இடையில் வேறுபடுகிறார்கள்:
- குடியேற்ற காலனித்துவம் (Settler colonialism) பெரிய அளவிலான குடியேற்றம், மத, அரசியல் அல்லது பொருளாதார காரணங்களால் பெரும்பாலும் ஊக்குவிக்கப்படுகிறது.
- சுரண்டல் காலனித்துவமானது(Exploitation colonialism) குறைவான காலனித்துவவாதிகளை உள்ளடக்கியது மற்றும் ஏற்றுமதிக்கான வளங்களை அணுகுவதை மையமாகக் கொண்டது. இந்த பிரிவில் வர்த்தக பதிவுகள் மற்றும் காலனிகள் அரசியல் மற்றும் பொருளாதார நிர்வாகத்தின் பெரும்பகுதியைக் கொண்டிருக்கும் பெரிய காலனிகளில் அடங்கும், ஆனால் உழைப்பு மற்றும் பொருள் ஆகியவற்றிற்கான உள்நாட்டு வளங்களை நம்பியிருக்கும். அடிமை வியாபாரம் முடிவடைவதற்கு முன்பும், அகதிகளை அகற்றுவதற்கு முன்னர், சுதேச வேலைகள் கிடைக்காத நிலையில், அடிமைகளே முதன்முதலாக போர்த்துகீசிய சாம்ராஜ்ஜியம், பின்னர் ஸ்பானிஷ், டச்சு, பிரஞ்சு மற்றும் பிரித்தானியர்களால் அமெரிக்காவிற்கு இறக்குமதி செய்யப்பட்டனர்.
# குடியேற்றவியம்

## வரலாறு

காலனித்துவவாதம் என்று அழைக்கப்படும் செயல்பாடு, காலனிய ஆபிரிக்க பேரரசுகளுடன் தொடங்கி நீண்ட வரலாற்றைக் கொண்டுள்ளது, இது எகிப்தியர்களுக்கு, ஃபீனீசியர்களுக்கும் கிரேக்கர்களுக்கும் ரோமர்களுக்கும் மற்ற நாடுகளைக் காலனித்துவப்படுத்த வழிவகுத்தது. "காலனி" என்ற வார்த்தை லத்தீன் வார்த்தையான கொலோனியாவில் இருந்து வருகிறது, அது "வேளாண்மைக்கு ஒரு இடம்" என்பதாகும். 11 மற்றும் 18 ஆம் நூற்றாண்டுகளுக்கு இடையில், வியட்னாமியர்கள் தங்கள் பிராந்திய எல்லைக்கு தெற்கே இராணுவக் குடியேற்றங்களை அமைத்தனர்.கண்டுபிடிப்புகளின் காலத்தில் (Age of discovery) நவீன காலனித்துவம் தொடங்கியது
.
# குடியேற்றவியம்

## வரலாறு

### நவீன உலகத்தில் காலனித்துவம்

17 ம் நூற்றாண்டு பிரெஞ்சு காலனித்துவ பேரரசு, டச்சு பேரரசு மற்றும் பின்னர் பிரித்தானியப் பேரரசு ஆகியவை உருவாகியது. பின்னர் டேனிஷ் காலனித்துவ பேரரசு மற்றும் சில ஸ்வீடிஷ் வெளிநாட்டு காலனிகள் நிறுவப்பட்டது.காலனித்துவ பேரரசுகளின் பரவலானது 18 ஆம் நூற்றாண்டின் பிற்பகுதியிலும், 19 ஆம் நூற்றாண்டின் முற்பகுதியிலும் அமெரிக்க புரட்சிப் போர் மற்றும் லத்தீன் அமெரிக்க சுதந்திரப் போர்கள் ஆகியவற்றால் குறைக்கப்பட்டது. எவ்வாறாயினும், இந்த காலப்பகுதியில் பல புதிய காலனிகள் நிறுவப்பட்டன, ஜேர்மனிய காலனித்துவ பேரரசு மற்றும் பெல்ஜிய காலனித்துவ பேரரசு உட்பட. 19 ஆம் நூற்றாண்டின் பிற்பகுதியில், பல ஐரோப்பிய சக்திகள் ஆப்பிரிக்காவிற்கு எதிரான போட்டியில் ஈடுபட்டிருந்தன.  
ரஷ்ய சாம்ராஜ்ஜியம், ஒட்டோமான் பேரரசு மற்றும் ஆஸ்திரிய சாம்ராஜ்ஜியம் ஆகியவை மேலேயுள்ள பேரரசுகளின் அதே காலப்பகுதியில் இருந்தன, ஆனால் கடல் கடந்து சாம்ராஜ்ஜியத்தை விரிவாக்கவில்லை. மாறாக, இந்த பேரரசுகள் அண்டை பிரதேசங்களை கைப்பற்றுவதற்கான பாரம்பரிய வழிகளைப் பயன்படுத்தி சாம்ராஜ்ஜியத்தை விரிவடைய வைத்தது. இருந்தபோதிலும், அமெரிக்காவில் பெர்ரிங் ஜலசந்தியைத் தாண்டி சில ரஷ்ய குடியேற்றங்கள் இருந்தன.  
ஸ்பானிய-அமெரிக்க போர் முடிந்த பிறகு அமெரிக்கா அதனை சுற்றியுள்ள வெளிநாட்டுப் பகுதிகளை பெற்றது. அந்நாடுகளை அமெரிக்கா தனது கட்டுப்பாட்டிற்குக் கொண்டுவந்தது. இதற்குகாக "அமெரிக்க சாம்ராஜ்ஜியம்" என்ற வார்த்தை பயன்படுத்தப்பட்டது. முதல் உலகப் போருக்குப் பின், வெற்றிபெற்ற நேச நாடுகள் ஜேர்மனிய காலனித்துவ பேரரசு மற்றும் ஓட்டோமான் சாம்ராஜ்ஜியத்தின் பெரும்பகுதியைத் தங்களுக்குள் பங்கிட்டுக் கொண்டன.  
இரண்டாம் உலகப் போருக்கு காலனித்துவ அமைப்பு ஒரு முக்கிய காரணமாக இருந்தது.பிரித்தானிய, பிரஞ்சு, டச்சு மற்றும் அமெரிக்காவால் நடத்தப்பட்டுக் கொண்டிருந்த பேரரசுகளின் பகுதிகளைக் கைப்பற்றி ஒரு காலனித்துவ பேரரசை உருவாக்க ஜப்பானின் முயற்சிகளில் ஈடுபட்டது. இதன் விளைவாக பசிஃபிக் பெருங்கடலில் பெரும் யுத்தம் நடைபெற்றது.  
ஐரோப்பா மற்றும் வட ஆபிரிக்காவில் போரினை உருவாக்கி அதை வைத்து பிரித்தானிய, ஃபிரெஞ்சு மற்றும் ரஷ்யப் பேரரசுகளின் பகுதிகளைக் கைப்பற்றி காலனித்துவ பேரரசுகளை உருவாக்கும் எண்ணத்தில் ஜெர்மனி மற்றும் இத்தாலி நாடுகள் முயற்சித்தன.  
இரண்டாம் உலகப் போருக்குப் பின்னர், காலனித்துவ மாற்றம் அல்லது காலனித்துவத்தில் இருந்து விடுபட பல நாடுகள் விரைவாக முயற்சியெடுத்தன. இது பல காரணங்களால் ஏற்படுகிறது. இந்த மாற்றங்கள் பல காரணங்களால் ஏற்பட்டது.அவை:  
- முதலாவதாக, பசிபிக் போரில் ஜப்பானிய வெற்றிகள், காலனித்துவ சக்திகள் வெல்ல முடியாதவை அல்ல என்று இந்தியர்கள், சீனர்கள் மற்றும் பிற உட்பிரிவுகளைச் சார்ந்த மக்களுக்குக் காட்டியது.
- இரண்டாவதாக, பல காலனித்துவ சக்திகள் இரண்டாம் உலகப்போரினால் கணிசமாக பலவீனமடைந்தன.  
சுதந்திரமாக இயங்கும் டஜன் கணக்கான சுதந்திர போராட்ட இயக்கங்கள் மற்றும் உலகளாவிய அரசியல் ஒற்றுமைப் புரட்சிகர திட்டங்கள், முன்னாள் காலனிகளை வீழ்த்துவதில் கருவியாக இருந்தன.இவற்றில் இந்தோனேசியா, வியட்நாம், அல்ஜீரியா, கென்யா ஆகிய நாடுகளில் சுதந்திர போராட்ட போர்கள் இடம்பெற்றன.இறுதியில், ஐரோப்பிய சக்திகள், அமெரிக்கா மற்றும் சோவியத் ஒன்றியம் ஆகியவற்றால் அழுத்தம் கொடுக்கப்பட்டது. இதனால் காலனித்துவ சக்திகள் தாங்களாகவே தங்கள் கட்டுப்பாட்டில் இருந்த நாடுகளுக்கு விடுதலையளித்தன.
# குடியேற்றவியம்

## பிரித்தானியப் பேரரசுக்குள் இருந்த நாடுகள்

- ஆப்கானித்தான்
- அன்டிகுவா பர்புடா
- ஆத்திரேலியா
- பஹமாஸ்
- பாகாரேயின்
- பார்படோசு
- பெலீசு
- பொட்ஸ்வானா
- புரூணை
- கனடா
- சைப்பிரசு
- டொமினிக்கா
- எகிப்து
- பிஜி
- கம்பியா
- கானா
- கிரெனடா
- கயானா
- இந்தியா
- இசுரேல்
- ஈராக்
- ஜமைக்கா
- யோர்தான்
- கென்யா
- கிரிபட்டி
- குவைத்
- லெசோத்தோ
- மலாவி
- மலேசியா
- மாலைதீவுகள்
- மால்ட்டா
- மொரீஷியஸ்
- மியான்மர்
- நவூரு
- நியூசிலாந்து
- நைஜீரியா
- பாக்கித்தான்
- கட்டார்
- செயிண்ட். லூசியா
- செயிண்ட். கிட்ஸ் நெவிஸ்
- செயிண்ட். வின்செண்ட் கிரெனேடின்ஸ்
- சிஷெல்ஸ்
- சியெரா லியொன்
- சொலமன் தீவுகள்
- தென்னாப்பிரிக்கா
- இலங்கை
- சூடான்
- சுவாசிலாந்து
- தன்சானியா
- தொங்கா
- டிரினிடாட் மற்றும் டொபாகோ
- துவாலு
- உகாண்டா
- ஐக்கிய அரபு அமீரகம்
- அமெரிக்கா
- வனுவாட்டு
- யேமன்
- சாம்பியா
- சிம்பாப்வே